รายงานการประชุม

สภาองค์การบริหารส่วนตำบลสำราญใต้ (ชุดที่ ๕)

สมัยประชุม สมัยวิสามัญ สมัยที่ 4 ครั้งที่ 1 /๒๕๖๒

วันพุธ ที่ 31 กรกฎาคม ๒๕๖๒

ณ หอประชุมสภาองค์การบริหารส่วนตำบลสำราญใต้

-ผู้มาประชุม

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายบุญมี ภารจำนงค์ | ประธานสภา อบต. | (บุญมี ภารจำนงค์) |  |
| 2 | นายบุญเลิศ ยานุ | รองประธานสภา อบต. | (บุญเลิศ ยานุ) |  |
| 3 | นายทรงศักดิ์ บุษมงคล | ส.อบต. หมู่ที่ ๑ | (ทรงศักดิ์ บุษมงคล) |  |
| 4 | นายหัด จันพิพัฒน์ | ส.อบต. หมู่ที่ ๑ | (หัด จันพิพัฒน์) |  |
| 5 | นายถาวร ผ่านแผ้ว | ส.อบต. หมู่ที่ ๒ | (ถาวร ผ่านแผ้ว) |  |
| 6 | นายวิรันต์ บุญปก | ส.อบต. หมู่ที่ ๒ | (วิรันต์ บุญปก) |  |
| 7 | นายสุปัน เหมวิจิตร | ส.อบต. หมู่ที่ ๓ | (สุปัน เหมวิจิตร) |  |
| 8 | นายสมหวัง พิมพ์ศรีเมือง | ส.อบต. หมู่ที่ ๓ | (สมหวัง พิมพ์ศรีเมือง) |  |
| 9 | นายสุพันธ์ นาคเงิน | ส.อบต. หมู่ที่ ๔ | (สุพันธ์ นาคเงิน) |  |
| ๑๐ | นายชนะ ธาตุแสง | ส.อบต. หมู่ที่ ๕ | (ชนะ ธาตุแสง) |  |
| ๑๑ | นายรังสรรค์ เวียงสมุทร | ส.อบต. หมู่ที่ ๖ | (รังสรรค์ เวียงสมุทร) |  |
| ๑๒ | นายบัวไข จรบุรม | ส.อบต. หมู่ที่ ๖ | (บัวไข จรบุรม) |  |
| ๑๓ | นายสุวิทย์ ผายเตชะ | ส.อบต. หมู่ที่ ๗ | (สุวิทย์ ผายเตชะ) |  |
| ๑๔ | นายสุขชัย องคกาศ | ส.อบต. หมู่ที่ ๗ | (สุขชัย องคกาศ) |  |
| ๑๕ | นายสงวน สินธุโพด | ส.อบต. หมู่ที่ ๘ | (สงวน สินธุโพด) |  |
| ๑๖ | นายจักรพันธ์ ฐานโอภาส | ส.อบต. หมู่ที่ ๘ | (จักรพันธ์ ฐานโอภาส) |  |
| ๑๗ | นายสุนทร จันทะเสน | ส.อบต. หมู่ที่ ๙ | (สุนทร จันทะเสน) |  |
| ๑๘ | นายสุระเดช ธรรมรักษา | ส.อบต. หมู่ที่ ๑๐ | (สุระเดช ธรรมรักษา) |  |
| ๑๙ | นายสุพจน์ อ่อนบุญมา | ส.อบต. หมู่ที่ ๑๐ | (สุพจน์ อ่อนบุญมา) |  |
| ๒๐ | นายสิงห์ ลำพาย | ส.อบต. หมู่ที่ ๑๑ | (สิงห์ ลำพาย) |  |
| 21 | นายวิชัย วันโน | ส.อบต. หมู่ที่ ๑๒ | (วิชัย วันโน) |  |
| ๒๒ | นายสมัย พลทองเติม | ส.อบต. หมู่ที่ ๑๒ | (สมัย พลทองเติม) |  |
| ๒๓ | นายหนูสินธุ์ ผายเตชะ | ส.อบต. หมู่ที่ ๑๓ | (หนูสินธุ์ ผายเตชะ) |  |
| ๒๔ | นายนักสู้ ศรีสุพรรณ | ส.อบต. หมู่ที่ ๑๓ | (นักสู้ ศรีสุพรรณ) |  |
| ๒๕ | นายสุบิน ผายเตชะ | ส.อบต. หมู่ที่ ๑๔ | (สุบิน ผายเตชะ) |  |
| ๒๖ | นายประสพ มุขรักษ์ | ส.อบต. หมู่ที่ ๑๔ | (ประสพ มุขรักษ์) |  |
| ๒๗ | นางปาณี มุขรักษ์ | ส.อบต. หมู่ที่ ๑๕ | (ปาณี มุขรักษ์) |  |
| 28 | นายศิริพงษ์ โมฆรัตน์ | ส.อบต. หมู่ที่ ๑๕ | (ศิริพงษ์ โมฆรัตน์) |  |
| 29 | นายหนูพร แสนจันทร์ | ส.อบต. หมู่ที่ ๑๖ | (หนูพร แสนจันทร์) |  |

-๒-

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 30 | นายชม เรื่องลือ | ส.อบต. หมู่ที่ ๑๗ | (ชม เรื่องลือ) |  |
| 31 | นายประวิทย์ เวียงสมุทร | ส.อบต. หมู่ที่ ๑๗ | (ประวิทย์ เวียงสมุทร) |  |
| 32 | นางไพวัลย์ ไสวศักดิ์ | ส.อบต. หมู่ที่ ๑๘ | (ไพวัลย์ ไสวศักดิ์ป |  |
| 33 | นายสุภาพร ศิลาสิทธิ์ | ส.อบต. หมู่ที่ ๑๘ | (สุภาพร ศิลาสิทธิ์) |  |
| 34 | นายสมศรี เรืองคุณ | ส.อบต. หมู่ที่ ๑๙ | (สมศรี เรืองคุณ) |  |
| 35 | นายทอน ถิ่นวิสัย | ส.อบต. หมู่ที่ ๑๙ | (ทอน ถิ่นวิสัย) |  |
| 36 | นางศรีนวล ธาตุศรี | ส.อบต. หมู่ที่ ๒๐ | (ศรีนวล ธาตุศรี) |  |
| 37 | นายอุดม ดีรักษา | ส.อบต. หมู่ที่ ๒๐ | (อุดม ดีรักษา) |  |

-ผู้ไม่มาประชุม

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุรัตน์ โคตรลา | ส.อบต. หมู่ที่ ๔ | - | ลากิจ |
| 2 | นายสุพล พัฒนะสาร | ส.อบต. หมู่ที่ ๑๑ | - | ลากิจ |

 -ผู้เข้าร่วมประชุม

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายชาติ พรชะตา | ปลัด อบต./เลขานุการสภาฯ | (ชาติ พรชะตา) |  |
| ๒ | นายสนิท บาทขุนทด | นายก อบต. | (สนิท บาทขุนทด) |  |
| ๓ | นายเรืองศักดิ์ ศิริสัตย์ | รอง นายก อบต. | (เรืองศักดิ์ ศิริสัตย์) |  |
| ๔ | นายจรม ทาบุเรศ | รอง นายก อบต. | (จรม ทาบุเรศ) |  |
| ๕ | นายทรงวิทย์ จันทะยุทธ | เลขานุการ นายก อบต. | (ทรงวิทย์ จันทะยุทธ |  |
| ๖ | นางวราภรณ์ พรชะตา | รองปลัด อบต. | (วราภรณ์ พรชะตา) |  |
| ๗ | นายธีรศุ ปะวะเค | นักจัดการงานทั่วไป | (ธีรศุ ปะวะเค) |  |
| ๘ | นางสาวศิรินทร์ทิพย์ ยศเฮือง | เจ้าพนักงานประชาสัมพันธ์ | (ศิรินทร์ทิพย์ ยศเฮือง) |  |
| ๙ | นายพานิช สารกรณ์ | ประชาชนหมู่ที่ ๑๒ | (พานิช สารกรณ์) |  |
| ๑๐ | นางสาวปิยวรรณ สารบูญเรือง | ประชาชนหมู่ที่ ๑๘ | (ปิยวรรณ สารบูญเรือง) |  |
| 11 | นายชูชาติ คำมา | นายอำเภอสามชัย | (ชูชาติ คำมา) |  |

-๓-

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑2 | นางสาวเอ็มอร บุบผารักษ์ | ประชาชนหมู่ที่ ๒  |  |  |
| ๑3 | นางสาวนฤมล บุญทิพย์ | ประชาชนหมู่ที่ ๑๕ |  |  |
| ๑4 | นายสิทธิพร จันทะยุทธ | ประชาชนหมู่ที่ ๕ |  |  |
| ๑5 | นายยุทธศิลย์ พิณสา | ประชาชนหมู่ที่ ๑๗ |  |  |
| ๑6 | นายทัตพงษ์ โมฆรัตน์ | ประชาชนหมู่ที่ ๖ |  |  |
| ๑7 | นายจันทร์สวย ศรีพาเฮือง | ประชาชนหมู่ที่ ๕ |  |  |
| ๑8 | นายสุกใส ลำพาย | ประชาชนหมู่ที่ ๑๑ |  |  |
| ๑9 | นายยอดภรักษ์ สมศรี | ประชาชนหมู่ที่ ๑๕ |  |  |
| 20 | นางสาววิภาดา ยี่สารพัฒน์ | ประชาชนหมู่ที่ ๗ |  |  |
| 21 | นายหวัน อ่อนนอจันทร์ | ประชาชนหมู่ที่ ๘ |  |  |
| ๒2 | นางสาวยุภาวดี โพธิ์สายคุณ | ประชาชนหมู่ที่ ๑๐ |  |  |

**เริ่มประชุมเวลา - ๐๙.๓๐ น.**

-เมื่อถึงเวลาประชุม นายชาติ พรชะตา เลขานุการสภาฯ ได้ตรวจนับองค์ประชุมแล้ว เกินกึ่งหนึ่ง จึงเรียนเชิญเข้าประชุม และเชิญ ประธานสภาฯ ประชุมตามระเบียบวาระต่อไป

**ระเบียบวาระที่ ๑ : เรื่องที่ประธานจะแจ้งต่อที่ประชุม**

 -ไม่มี

**ระเบียบวาระที่ ๒ : รับรองรายงานการประชุม**

 -สมัยวิสามัญ สมัยที่ 3 ครั้งที่ 2/๒๕๖2 วันที่ 2 ก.ค. ๒๕๖2

ประธานสภา -สอบถามว่ามีท่านใดจะแก้ไขถ้อยคำหรือไม่ / ไม่มี / จึงขอมติเพื่อรับรองรายงานฯ

ที่ประชุม **-มติที่ประชุมรับรอง**

**ระเบียบวาระที่ ๓ : กระทู้ถาม**

ประธานสภา **-3.1 ขอเชิญ** **นายบุญเลิศ ยานุ สมาชิกสภา อบต. หมู่ที่ 16 ตั้งกระทู้ถาม เรื่อง การเดินทางไปราชการของ นายก อบต. และรองนายก อบต.**

ที่ประชุม - นายบุญเลิศ ยานุ สมาชิกสภา อบต. หมู่ที่ 16 ข้าพเจ้าขอตั้งกระทู้ถาม เรื่อง การเดินทางไปราชการของ นายก อบต.สำราญใต้ และรองนายก นายเรืองศักดิ์ ศิริสัตย์ ระหว่างวันที่ 21-23 มิถุนายน 2562 ที่จังหวัดขอนแก่น มีการเบิกค่า เดินทางไปราชการทั้งค่าที่พัก ค่าเบี้ยเลี้ยง ค่าน้ำมันรถ แต่ทำไม นายกฯ และรอง นายกฯ ยังปรากฏตัวอยู่ที่งานศพ อดีต ผูใหญ่บ้านหมู่ที่ 2 ในวันที่ 22 มิถุนายน 2562 เวลา 14.00 น. มีหลักฐานคือภาพถ่าย และพยานเห็นกันหลายคน และใน วันที่ 23 มิถุนายน 2562 ซึ่งวันอบรมยังไม่เสร็จสิ้น ทำไมนายกฯ ยังปรากฏตัวอยู่ ที่ อบต.สำราญใต้ ในเวลา 10.00 น. – 14.00 น. พร้อมรถที่ใช้เดินทางไป

 -4-

 ราชการ ยังจอดอยู่ที่ อบต.สำราญใต้ มีหลักฐานเป็นภาพถ่าย และขอดูกล้องวงจร ปิด ของ อบต.สำราญใต้ ด้วยครับ และขอตั้งกรรมการตรวจสอบข้อเท็จจริงด้วย ครับ ซึ่งการไปอบรมของ นายก อบต.สำราญใต้ นายสนิท บาทขุนทด หลายครั้งจะ เป็นแบบนี้ทุกครั้ง เพื่อการเบิกเงินที่จะได้รับเงินทอน และก็ไปเที่ยว บางทีก็ไม่ได้ เข้าอบรม ขอความกรุณาเถอะครับ งบประมาณของทาง อบต. ก็น้อย อย่าเอา งบประมาณไปใช้ในทางทุจริตเลยครับ ผมเห็นไม่ควรที่จะเอาไปกอบโกย

ที่ประชุม -ปลัด อบต. ขอชี้แจงเรื่องการตั้งกระทู้ถาม เนื่องจากมีผู้ตั้งกระทู้ถามที่เป็นเรื่อง และคำถามที่คล้ายกัน 2 ท่าน ก็ขอให้คนใดคนนึ่งเป็นคนถามนะครับ

ที่ประชุม -**คำชี้แจง ของรองนายก อบต. นายเรืองศักดิ์ ศิริสัตย์** สืบเนื่องจากวันที่ 21-23 ทางหน่วยงานภาครัฐได้จัดให้มีการอบรม ผู้บริหาร สมาชิกสภาฯ เพื่อให้รู้ถึง กฎหมายเกี่ยวกับการเลือกตั้ง และเกี่ยวกับการบริหารองค์กรปกครองส่วนท้องถิ่น ในการเบิกจ่ายค่าใช้จ่ายในการเดินทางไปราชการ ทางผู้บริหารไม่ได้เป็นคน ดำเนินการ ซึ่งการเบิกจ่ายก็มีเจ้าหน้าที่ผู้รับผิดชอบอยู่แล้วนะครับ และการ เดินทางไปราชการในครั้งนี้ก็ได้ใช้งบประมาณจริง ซึ่งการเดินทางก็ออกเดินทางใน วันที่ 21 มิถุนายน 2562 และก็ได้พัก 1 คืน ตื่นเช้ามาวันที่ 22 ก็ได้เข้ารับการ ฝึกอบรม และก็ได้ปรึกษากับทางผู้จัดอบรมว่าจะขออนุญาตกลับมาร่วมงานศพของ อดีตผู้ใหญ่บ้าน ซึ่งทางผู้เสียชีวิตก็เป็นญาติผมคนนึ่ง และผมก็ยังเคยเป็น ผู้บังคับบัญชาของท่านด้วย ทางผู้จัดฝึกอบรมจึงอนุญาตให้กลับมาร่วมงานในครั้งนี้ พร้อมท่านนายกฯ ก็ขอยอมรับนะครับว่าได้กลับมาร่วมงานศพจริง ส่วนสาเหตุที่ ไม่ได้กลับไปรบรมต่อ เนื่องจากต้องร่วมงานพิธีตักบาตร ในช่วงเช้าของวันที่ 23 มิถุนายน 2562 ทางเจ้าหน้าที่จึงแจ้งให้ส่งเงินคืนให้ทาง อบต. ซึ่งก็ได้ส่งคืนให้ เจ้าหน้าที่ผู้รับผิดชอบแล้วนะครับ

ที่ประชุม -นายบุญเลิศ ยานุ สมาชิกสภา อบต. หมู่ที่ 16 ขอเรียนถามท่านรองนายกฯ และ ท่านนายกฯ กรณีผู้เสียชีวิต ซึ่งเป็นอดีตผู้ใหญ่บ้านหมู่ที่ 2 เสียชีวิตตั้งแต่วันที่ 18 มิถุนายน 2562 และจัดงานเผาศพในวันที่ 22 มิถุนายน 2562 ถ้าทางท่าน บริสุทธิ์ใจจริง ทำไมท่านไม่ขอยกเลิกการเดินทางไปราชการเพื่อเข้ารับการฝึกอบรม ในครั้งนั้น และอีกประการนึง การคืนเงินของท่านถูกต้องตามระเบียบของทาง ราชการหรือไม่ และท่านคืนเมื่อไหร่ ท่านคืนเมื่อตอนที่มีกระทู้ถามใช่หรือไม่ ระเบียบของทางราชการนั้นเขาให้คืนภายใน 15 วัน แต่ท่านมาคืนเงินหลังจากมี การตั้งกระทู้ถาม

ที่ประชุม -**คำชี้แจง ของรองนายก อบต. นายเรืองศักดิ์ ศิริสัตย์** ในการเดินทางไปราชการ เพื่อเข้ารับการฝึกอบรม ทางเจ้าหน้าที่ผู้รับผิดชอบได้ส่งรายชื่อให้ทางผู้จัดอบรม ก่อนหน้าการเสียชีวิตของอดีตผู้ใหญ่บ้าน ผมจึงต้องเดินทางไปอบรมในครั้งนั้นครับ

ที่ประชุม -**คำชี้แจง ของนายก อบต. นายสนิท บาทขุนทด** จริงๆแล้วเราอยู่ด้วยกันมาเกือบ 10 ปีแล้ว ผมไม่อยากให้มีบรรยากาศแบบนี้เลย ตามที่ท่านรองนายกฯได้ชีแจงไป แล้วนั้น ถามว่าผิดไหมผมว่าผิด แต่ถามว่าถูกไหมผมว่าถูก การเจตนาส่อไปในทาง ทุจริตกับเงินแค่นี้มันสมควรกับเหตุการณ์ที่เกิดขึ้นขึ้นหรอครับ ผู้ตั้งกระทู้ถาม

 -5-

 อาจจะเป็นชาวบ้าน หรือว่ามีคนสั่งมาให้พูดผมก็ไม่รู้ แต่ผมเคารพในการตั้งกระทู้ ถาม กระทู้ถามทั้ง 3 กระทู้ ผมติดใจอยู่ 1 กระทู้ คือการเดินทางมาร่วมงานศพ อดีตผู้ใหญ่บ้าน ตรงนี้ก็เอามาเป็นประเด็นหรอครับ ถ้าเป็นญาติผู้ใหญ่บ้านได้ยิน หรือเพื่อนผู้ใหญ่บ้านได้ยิน หรือแม้กระทั่งดวงวิญญาณของอดีตผู้ใหญ่บ้านมาได้ยิน พวกท่านจะคิดยังไง ผมในฐานะนายกองค์การบริหารส่วนตำบลสำราญใต้ นายเรืองศักดิ์ ในฐานะอดีตกำนันตำบลสำราญใต้ อดีตผู้บังคับบัญชาผู้เสียชีวิต พวกเราที่นั่งอยู่ตรงนี้ เป็นสมาชิกผู้ทรงเกียรติ ผมขอย้ำตรงนี้จะเล่นงานผมเรื่องอื่น มีเยอะแยะ ที่จะเล่นงานผมได้ ตามความเป็นจริงท่านนายอำเภอสามชัยมาเป็น ประธานในพิธีด้วยนะครับวันนั้น ในเรื่องของข้อกฎหมายก็คงต้องว่ากันไปอีกที ผม ไม่ได้ซีเรียสตรงนั้น แต่ผมซีเรียสที่จะมาเล่นงานผมผิดจุดผิดเวลาก็เท่านั้น และงาน เผาศพผมก็รู้มาก่อนแล้วว่าจะต้องเผาวันที่ 22 มิถุนายน 2562 แต่ทางเจ้าหน้าที่ ได้ส่งรายชื่อไปก่อนหน้านี้แล้ว ผมจึงขออนุญาตผู้จัดอบรมขออนุญาตกลับมา ร่วมงานศพ และทางผู้จัดอบรมก็ได้อนุญาตแล้วนั้น ถ้าบอกว่าทุจริตในเงินแค่พัน กว่าบาท จะมาทำให้ผมเสียศูนย์เสียอาการผมว่ามันผิดเวลา ท่านนายอำเภอมาเป็น ประธานในงานศพ ท่านนายกทั้ง 3 แห่งมาร่วมงาน รองนายกทั้ง 3 แห่งมาร่วม งาน ผู้ใหญ่บ้าน 47 หมู่บ้านมาร่วมงาน กำนันทั้ง 4 ตำบลมาร่วมงาน แต่งชุด ข้าราชการทั้งนั้น ผมในฐานะนายก อบต.สำราญใต้ ถ้าผมไม่มาละครับ พวกเราเป็น คนของสังคมนะครับ การอบรมก็คือการอบรม แต่การมีส่วนร่วมกับสังคมมันสำคัญ ที่สุด ถ้าพวกเราไม่มีส่วนร่วมในสังคมพวกเราจะอยู่ร่วมกันได้ยังไง ตั้งแต่ผมเป็น นายก อบต.สำราญใต้ ผมไม่เคยสั่งให้ลูกน้องทำหนังสือสั่งการผิดๆ แม้แต่ครั้งเดียว ผมไม่เคย สตง. ปปช. เข้ามาเอกสารแปะ ผมยังชื่นชมลูกน้องว่าเก่งมาก ทั้งฝ่าย คลัง และก็พัสดุ แต่เหตุการณ์ในวันนี้ผมรู้สึกผิดหวังกับเพื่อนสมาชิกที่ตั้งกระทู้ถาม ชาวบ้านฝากถามหรือว่ามีคนสั่งให้ถามผมไม่รู้ แต่ผมรู้สึกผิดหวัง

ที่ประชุม -นายบุญเลิศ ยานุ สมาชิกสภา อบต. หมู่ที่ 16 ขอบคุณท่านรองนายกฯ และท่าน นายกฯที่ตอบคำถาม และยอมรับผิด ท่านนายกกำลังเอาความรู้สึกส่วนตัวมา ปะปนกันกับราชการ ระเบียบคือระเบียบยอมรับว่าผิดก็ดีแล้ว ท่านสมาชิกทุกท่าน ก็เป็นพยานไว้นะครับ ท่านนายกว่าท่านผิดหวังกับผู้ตั้งกระทู้ถาม ท่านแค่เพิ่ง ผิดหวัง แต่ผมผิดหวังกับท่านนายกฯมาหลายปีแล้ว ไม่สมหวัง บางทีท่านนายกพูด กับสมาชิกก็พูดเหมือนกับลูกน้อง บางทีพูดแล้วก็ไม่มีสัจจะ ไม่ใช่แต่วันนี้วันวานแต่ นานมาแล้ว ท่านนายกยอมรับผิดว่า ได้เซ็นรับรองเอกสารการไปราชการครั้งนี้ เรียบร้อยแล้ว ข้อที่ 2 ท่านนายกยอมรับผิดโดยการคืนเงิน พวกเราก็อโหสิให้หมด นะครับ แต่ระเบียบของทางราชการจะอโหสิหรือไม่ ก็จะให้ทางเลขาสภาฯ รายงาน ผู้บังคับบัญชาระดับสูงต่อไป

ประธานสภา -ท่าน สมหวัง พิมพ์ศรีเมือง มีอะไรจะถามท่านนายกไหมครับ

ที่ประชุม -นายสมหวัง พิมพ์ศรีเมือง สมาชิกสภา อบต. หมู่ที่ 3 ไม่มีครับ เพราะเป็นคำถาม คล้ายๆกันกับท่านรองประธานสภาฯครับ

 -6-

ประธานสภา **-3.3 ขอเชิญ** **นายอุดม ดีรักษา สมาชิกสภา อบต. หมู่ที่ ๒๐ ตั้งกระทู้ถาม เรื่อง การเบิกเงินค่าชดเชยน้ำมันรายเดือนของ นายก อบต.**

ที่ประชุม - นายอุดม ดีรักษา สมาชิกสภา อบต. หมู่ที่ 20 ข้าพเจ้าขอตั้งกระทู้ถาม เรื่อง การ เบิกเงินค่าน้ำมันเป็นรายเดือนในกรณีลงพบปะพี่น้องในตำบลเพื่อรับทราบปัญหา ได้ลงจริงหรือไม่ และได้มีการเบิกเงินจริงหรือไม่ ในแต่ละวันไปที่ไหนบ้าง มี หลักฐานว่าไปจริงหรือไม่ขอให้ชี้แจง และตรวจสอบเอกสารด้วย

ที่ประชุม -**คำชี้แจง ของนายก อบต. นายสนิท บาทขุนทด** เมื่อก่อนในการเดินทางไป ราชการต่างๆ จะมีรถเช่า รถสี่ประตู วีโก้ เมื่อก่อนค่าใช้จ่ายก็จะอยู่ประมาณเดือน ละ 10,000-15,000 บาท แต่ทีนี้ตอนผมกลับมางานของ อบต.มันเยอะขึ้น ติดต่อราชการจังหวัดบ่อย ผมก็เลยเอารถส่วนตัวมาใช้ ก็ได้สอบถามฝ่ายเจ้าหน้าที่ ว่านายกจะเบิกค่าน้ำมันได้อย่างไรเพื่อจะเดินทางไปติดต่อราชการ และพบปะ ชาวบ้าน และก็ได้ทำหนังสือขออนุญาตนายอำเภอในการใช้พาหนะส่วนตัวในการ ติดต่อราชการพบปะพี่น้องประชาชน บางเดือนก็จะประมาณ 4,000-5,000 บาท ก็จะอยู่ประมาณนี้ ซึ่งการเดินทางไปราชการนอกเขตจังหวัดผมก็ไม่สามารถ ขับรถเองได้ ค่าน้ำมันก็ลดไปประมาณหมื่นกว่าบาทจากที่เคยใช้ เอกสารการเบิก ค่าน้ำมันไปราชการก็มีอยู่ครับ ผมจะเอามาชี้แจงและให้ตรวจสอบได้

ที่ประชุม -นายอุดม ดีรักษา สมาชิกสภา อบต. หมู่ที่ 20 อยากให้ท่านนายกตอบคำถามให้ ตรงประเด็นว่า ได้เบิกเงินค่าน้ำมันเพื่อไปพบปะพี่น้องประชาชนจริงหรือไม่

ที่ประชุม -**คำชี้แจง ของนายก อบต. นายสนิท บาทขุนทด** อาจจะชาวบ้านฝากถามมาหรือ มีคนสั่งให้ถามมาผมก็ไม่รู้ และผมก็ได้ลงพื้นที่จริง อย่างประปาหมู่ที่ 19 หมู่ที่ 10 เป็นต้น อันนี้ออกพื้นที่จริงและก็เบิกจริงครับ

ที่ประชุม -นายอุดม ดีรักษา สมาชิกสภา อบต. หมู่ที่ 20 อยากให้ท่านนายกตอบคำถามให้ ตรงประเด็น ว่าท่านลงพบปะพี่น้องประชาชนที่ไหนบ้างครับ

ที่ประชุม -**คำชี้แจง ของนายก อบต. นายสนิท บาทขุนทด** ลงพื้นที่สอบถามพี่น้อง ประชาชนเรื่องถนนชำรุดบ้าง และการเบิกน้ำมันก็ลดลงตั้งเยอะนะครับ

ที่ประชุม -นายอุดม ดีรักษา สมาชิกสภา อบต. หมู่ที่ 20 ก็ต้องขอดูเอกสารจากเจ้าหน้าที่ ด้วยนะครับ

ประธานสภา **-3.4 ขอเชิญ** **นายสงวน สินธุโพด สมาชิกสภา อบต. หมู่ที่ 8 ตั้งกระทู้ถาม เรื่องมีชาวบ้านร้องเรียนว่ามีการใช้สำนักงาน อบต. เป็นเสมือนบ้าน**

ที่ประชุม - นายสงวน สินธุโพด สมาชิกสภา อบต. หมู่ที่ 8 ข้าพเจ้าขอตั้งกระทู้ถาม เรื่อง มี ชาวบ้านมาร้องเรียนว่ามีการใช้สำนักงาน อบต. เป็นเสมือนบ้านหลับนอนอยู่กิน อาบน้ำ ทำภารกิจ เหมือนบ้านตนเอง จริงหรือไม่ และขอดูภาพกล้องวงจรปิดได้ หรือไม่ และการกระทำนี้ สามารถทำได้หรือไม่ ผิดระเบียบหรือข้อบังคับของทาง ราชการหรือเพราะทำให้ส่วนราชการเสียหาย

 -7-

ที่ประชุม -**คำชี้แจง ของนายก อบต. นายสนิท บาทขุนทด** ทั้งสองเรื่องผมไม่ได้ซีเรียส ซึ่ง ผมอยู่คนเดียวลูกเมียก็ไม่ได้อยู่ด้วย บางครั้งการกินอยู่หลับนอนก็ไปเรื่อยๆ บ้านผม ช่วงหน้าฝนหลังคามันรั่วทำให้เกิดเชื้อรา ช่วงจังหวะเวลาที่ผมกลับมามันมีโครงการ

 ขอเงินอุดหนุนเฉพาะกิจ เมื่อก่อนก็เหมือนกันผมกับเลขาต่อต้องทำข้อบัญญัติ เนื่องจากไม่มีเจ้าหน้าที่ ไม่มีปลัด ผมต้องไปอาศัยปลัดตำบลสำราญช่วยทำ ที่บ้าน ท่าช้างได้ถนนคอนกรีตไปนั้นผมก็ทำที่ อบต.นี้แหละครับ ถนนหมู่ที่ 20 ก็ผมนี้ แหละครับเป็นคนเขียนโครงการ ก็นอนเขียนโครงการที่ อบต.นี้แหละครับ บางคน ก็พูดให้ผมว่าไอ้ขี้โม้ คุยจัง อันดับ 3 ของประเทศนะครับปีนั้น ที่ได้งบประมาณมาก ที่สุด ถามว่าได้ไหมงบประมาณถ้าผมไม่ขอไป ถามว่าผมนอนที่ อบต.ผมตื่นสายได้ ไหม ถามว่าผมนอนที่ อบต.จริงไหม ผมนอนจริงๆแหละครับ แต่ว่าผมก็ไม่ได้นอน ทุกวันหรอกครับ บางวันผมก็กลับบ้านประมาณ 4-5 ทุ่ม ขอบคุณท่านสมาชิกที่ ชาวบ้านฝากมาถาม หรือมีคนสั่งให้ถามผมก็ไม่รู้ แต่การนอนที่ อบต.ของผมเวลา ทำงานดึกๆ ผมก็นอนที่ อบต.ครับ

ที่ประชุม - นายสงวน สินธุโพด สมาชิกสภา อบต. หมู่ที่ 8 ประเด็นที่ผมถาม คือชาวบ้าน สงสัยทำไมต้องมาใช้ที่สำนักงานเป็นที่หลับนอน อย่างน้อยก็ 2-3 วัน แล้วอีกอย่าง เราก็มีเจ้าหน้าที่เป็นผู้หญิง บางวันบางครั้งก็ทำงานล่วงเวลา ถ้าเรามากินอยู่หลับ นอนที่นี่ภาพมันจะไม่สวยงาม คนจะพูดก็จะพูดให้เรา คนรักเราเขาก็ไม่พูด ก็มี ชาวบ้านบางส่วนถามว่า บางครั้งหลานสาวฉันลูกสาวฉันทำงานดึกๆ ทำงาน ล่วงเวลา มันเป็นการไม่เหมาะสมครับ ผมอยากรู้ว่าสาเหตุที่แท้จริงว่าท่านนายกมา กินอยู่หลับนอนที่ อบต.ทำไม ผมขอตรวจสอบได้ไหมครับ ขอดูกล้องวงจรปิดว่า ท่านนายกได้มานอนแค่วันสองวันหรือเปล่า เพราะผมก็ต้องนำข้อเท็จจริงไปชี้แจง ต่อชาวบ้านอีกทีครับ

ที่ประชุม -**คำชี้แจง ของนายก อบต. นายสนิท บาทขุนทด** ถามว่าผมนอนที่ อบต.จริงไหม ผมขอตอบว่าจริงครับ แต่ก็เป็นแค่บางวันเท่านั้น บางวันงานมันค้างเยอะๆ ผมก็ นอนที่ อบต.ครับ และก็ห้องนายกผมไม่เคยปิดผ้าม่าน และก็ไม่มีผ้าม่านกั้นหน้า ห้องด้วย ก็สามารถตรวจสอบได้ครับ

ที่ประชุม - นายสงวน สินธุโพด สมาชิกสภา อบต. หมู่ที่ 8 เพื่อนก็คือเพื่อนครับ ที่ทาง สมาชิกตั้งกระทู้ถามก็เป็นเพราะความห่วงใย ถ้าทางสมาชิกไม่นำเรื่องที่ชาวบ้านพูด มาถาม ท่านก็จะไม่รู้ว่าชาวบ้านพูดถึงอย่างไร สมาชิกคือกระจกเงาของผู้บริหาร ก็ ต้องขอขอบคุณท่านนายกนะครับที่ตอบคำถาม ชาวบ้านก็จะได้รู้ว่าท่านนายกกิน อยู่หลับนอนที่ อบต. เกิดจากสาเหตุอะไร

ที่ประชุม -**คำชี้แจง (สรุป) ของนายก อบต. นายสนิท บาทขุนทด** เรื่องที่ 1 กระผมได้ ชี้แจงไปบางส่วนแล้ว กระผมได้เดินทางไปอบรมจริง และได้เดินทางมาร่วมงานศพ จริง เรื่องที่ 2 การเบิกเงินค่าน้ำมันเป็นรายเดือน ผมก็ได้ชี้แจงไปส่วนหนึ่งแล้ว แต่ ในส่วนของการไปพบใคร ที่ไหนบ้าง ผมคงจำไม่ได้ แต่ก็มีบันทึกในการเบิกจ่าย น้ำมันอยู่ครับ ก็ได้ขออนุญาตท่านนายอำเภอประกอบการเบิกจ่ายน้ำมันครับ เรื่อง ที่ 3 การกินอยู่หลับนอนที่ อบต. ตอบว่าจริงครับ แต่ช่วง 2 เดือนที่ผ่านมาจะนอน

 -8-

 บ่อยเนื่องจากช่วงนี้ฝนตกหลังคาบ้านผมรั่วทำให้เกิดเชื้อรา ซึ่งผมนอนไม่ได้ เชื่อรา จะขึ้นสมองผม เนื่องจากผมมีโรคประจำตัว

ที่ประชุม -ปลัด อบต. การตั้งคณะกรรมการตรวจสอบข้อเท็จจริงจำนวน 3-5 คนก็ขอให้ทาง สมาชิกเสนอได้เลยนะครับ เพราะถ้าได้คณะกรรมการตรวจสอบแล้วผมก็จะขอ เรียกประชุมต่อเลยครับ

ทีประชุม -ปรึกษาหารือกันแล้ว ได้รายชื่อคณะกรรมการฯดังนี้

 1. นายบุญเลิศ ยานุ รองประธานสภาฯ

 2. นายทรงศักดิ์ บุษมงคล สมาชิกสภา หมู่ที่ 1

 3. นายสุพันธ์ นาคเงิน สมาชิกสภา หมู่ที่ 4

 4. นายรังสรรค์ เวียงสมุทร สมาชิกสภา หมู่ที่ 6

 5. นายอุดม ดีรักษา สมาชิกสภา หมู่ที่ 20

ประธานสภาฯ -มีสมาชิกท่านใดจะอภิปราย หรือสอบถามหรือไม่

ที่ประชุม -ไม่มี

**ระเบียบวาระที่ ๔ : เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 -ไม่มี

**ระเบียบวาระที่ ๕ : เรื่องที่เสนอใหม่(เพื่อพิจารณาอนุมัติ/เห็นชอบ)**

 -ไม่มี

**ระเบียบวาระที่ ๖ : เรื่องอื่นๆ (ถ้ามี)**

ประธานสภาฯ -ได้สอบถามในที่ประชุมว่ามีเรื่องอื่นๆ จะเสนอในที่ประชุมหรือไม่

ที่ประชุม -**ปลัด อบต.** หารือแนวทางการจัดทำงบประมาณ ปีงบประมาณ พ.ศ. 2563 ตามหนังสือด่วนที่สุด ที่ มท0808.2/ว 3886 ลงวันที่ 28 มิถุนายน 2562 เรื่องซักซ้อมแนวทางการจัดทำงบประมาณ ซึ่งในปีทางกรมได้ให้เจ้าหน้าที่งบประมาณจัดทำข้อบัญญัติผ่านในระบบ E-laas ซึ่งเป็นระบบคอมพิวเตอร์นะครับ ซึ่งจะต่างจากปีที่ผ่านมานะครับ

ที่ประชุม -**นายสุนทร จันทะเสน สมาชิกสภา อบต. หมู่ที่ 9** ในส่วนของหมู่ที่ 9 นะครับก็อยากจะฝากในเรื่องของท่อน้ำประปาอุดตันครับ ผมก็ได้คุยกับท่าน ผอ.กองช่างแล้วนะครับ ท่านก็ให้ปรึกษากับท่านปลัด ว่าจะมีแนวทางแก้ไขอย่างไร ชาวบ้านจำนวนครึ่งหมู่บ้านไม่สามารถใช้น้ำประปาได้ ซึ่งผมก็ได้ส่งเรื่องเข้ามาทาง อบต.แล้วนะครับ แต่ก็อยากได้คำตอบอย่างชัดเจนครับ และผมก็อยากที่จะเสนอเปลี่ยนแปลงคำชี้แจงในข้อบัญญัติปี 2562 จะทำได้หรือไม่ครับ ก็อยากจะไขจากถนนคอนกรีต เป็นแก้ไขปัญหาระบบท่อน้ำประปาภายในหมู่บ้าน เพื่อแก้ไขปัญหาที่มันเกิดขึ้นครับ

ที่ประชุม -**นายชูชาติ คำมา นายอำเภอสามชัย** ยินดีนะครับที่ได้เข้าร่วมประชุมสภาองค์การบริหารส่วนตำบลสำราญใต้ สมัยวิสามัญ สมัยที่ 4 ครั้งที่ 1/2562 บางท่านอาจจะยังไม่ทราบว่า นายอำเภอมีหน้าที่อะไรเกี่ยวข้องอะไรกับ อบต. ซึ่งตามกฎหมายพระราชบัญญัติ

 -9-

 องค์การบริหารส่วนตำบลปี 2537 กำหนดให้นายอำเภอมีหน้าที่กำกับดูแลและติมตามการทำงานของ อบต. กำกับดูแลไม่ใช่ไปควบคุม ไม่ใช่ไปชี้นำ แต่ว่าให้ปฏิบัติตามกฎหมายโดยยึดผลประโยชน์ของประชาชนเป็นหลัก ในการทำงานของท่านสมาชิก อบต. ผมอยากให้ทำงานในลักษณะสร้างสรรค์และมีความรักความสามัคคี ถ้าที่ไหนมีการแตกแยกคอยจ้องแต่จะทำลาย ชาวบ้านเขาดูอยู่นะครับ ข้อมูลข่าวสารเดี๋ยวนี้แปบเดียวเขาก็รู้หมด ดังนั้นผมอยากจะกราบเรียนท่านสมาชิกฯ ให้ทำงานอย่างสร้างสรรค์ อยากให้มีความรักความสามัคคี ท่านที่นั่งอยู่ตรงนี้คือ อาสาประชาชนเข้ามาทำงานมาทำความดี ฉะนั้นก็เลยอยากทำความเข้าใจกับพวกเรานะครับ ประเด็นที่ 2 ที่จะกราบเรียนนะครับ เมื่อวานผมไปประชุมนโยบายกับท่านผู้ว่าราชการฯ ก่อนจะฝากถนนของ อบจ. เส้นบ้านหนองแสง รองปลัด อบจ. ฝากนายอำเภอมาเรียนพี่น้องประชาชนบ้านน้องแสงว่า อยู่ระหว่างขั้นตอน E-Auction ซึ่งผมกก็ได้สอบถามไปว่า ขั้นตอน E-Auction อีกนานไหมครับ ผมย้ายมาเกือบครึ่งปีแล้ว อันนี้ผมก็เข้าใจหัวหกพี่น้องประชาชน และก็ท่านนายกฯ ท่านก็ประสานตอลดนะครับ ทุกวันนี้ผมก็ประสานตลอดว่าให้ดำเนินการให้แล้วเสร็จ เพราะว่าเป็นถนนระหว่างตำบล ไม่ใช่ถนนระหว่างหมู่บ้าน และก็ปัญหาเรื่องน้ำก็อยากจะฝากถึงท่านนายกฯ อย่าให้มีข่าวว่าชาวบ้านแล้งแล้วมาแจกน้ำ คนที่จะซวยก็คือนายอำเภอสามชัยนะครับ ฝากท่านปลัดด้วยนะครับ ท่านสามารถโอนเงินจ่ายขาดเงินสะสม แล้วก็รีบไปแก้ไขเลยนะครับ เรื่องภัยแล้งขอฝากด้วยนะครับ คาดว่าปีนี้จะแล้งหนัก แต่เรื่องที่เหนือกว่าน้ำก็เรื่องคน เรื่องคนไม่มีคุณภาพ คนติดยาเสพติด อันนี้ขอฝากสภาฯไปติดตามด้วยนะครับ ที่นายอำเภอเอาคนติดยาเสพติดมารายงานตัวก็เป็นโอกาสที่ดี สำหรับคนที่อยู่ในที่มืดก็จะออกมาอยู่ที่แจ้ง แต่อย่าให้นายอำเภอรู้นะว่าเป็นลูก อบต.แล้วไม่เอามารายงานตัวเดี๋ยวท่านจะซวยนะครับ มีคนมาร้องผมแล้วว่าทำไมมีหนังสือมาหาแต่ลูกดิฉัน แต่ทำไมลูก อบต. ลูกผู้ใหญ่บ้าน ทำไมไม่เอามาบ้าง อันนี้ผมขอความกรุณาด้วยนะครับ อย่างเช่นของอำเภอ กำนัน ผู้ใหญ่บ้าน ผู้ช่วยผู้ใหญ่บ้านที่จะแต่งตั้งใหม่ นายอำเภอตรวจปัสสาวะทั้งหมดก่อนรับตำแหน่ง ไม่ใช่ดูถูกเขานะครับ เพราะว่าทุกวันนี้ยาเสพติดมันเยอะ ก็ต้องขอกราบขอบคุณท่านนายกฯ กับทีมผู้บริหาร ท่านประธานสภาฯ และก็ท่านสมาชิกฯ ที่ท่านได้ให้การสนับสนุนตั้งข้อบัญญัติหมู่บ้านละ 20,000 บาท เพื่อสนับสนุนภาระกิจของ ชรบ. ซึ่งท่านสมาชิกก็เป็น ชรบ. ด้วย ปีหนึ่งเงิน 20,000 บาท ผมว่ามันน้อยไป แต่ก็คือว่าเรานำร่องไปก่อน ถ้าทำงานดีปีต่อไปเราก็เพิ่มงบประมาณให้ แต่ถ้าให้ไปแล้วไม่ทำงานเราก็ไม่ต้องให้ ก็ขอชื่มนะครับ และก็ขอปรบมือให้คณะผู้บริหารด้วยครับ

ประธานสภาฯ -ได้สอบถามในที่ประชุมว่ามีเรื่องอื่นๆ จะเสนอในที่ประชุมหรือไม่

ที่ประชุม -ไม่มี

ปิดการประชุม เวลา ๑2.0๐ น.

 ลงชื่อ ผู้บันทึกรายงานการประชุม

 (นายชาติ พรชะตา)

 เลขานุการสภาฯ

 -10-

**คณะกรรมการตรวจรายงานการประชุม**

-ได้ตรวจแล้วเมื่อวันที่ 13 สิงหาคม ๒๕๖๒ เห็นว่าเป็นไปตามระเบียบวาระและมติที่ประชุม

 (นายรังสรรค์ เวียงสมุทร)

 ส.อบต.ม.๖

 ประธานกรรมการตรวจรายงานฯ

 (นางไพวัลย์ ไสวศักดิ์) (นายชม เรื่องลือ)

 ส.อบต.ม.๑๘ ส.อบต.ม.๑๗

 กรรมการตรวจรายงานฯ เลขานุการกรรมการตรวจรายงานฯ

 (นายบุญมี ภารจำนงค์)

 ประธานสภาองค์การบริหารส่วนตำบลสำราญใต้